The A Team (שיר)

"The A Team" הוא שיר שהוקלט על ידי הזמר-יוצר הבריטי אד שירן, מתוך אלבום הבכורה שלו, +. השיר יצא לאור ב-10 ביוני 2011, על ידי חברות התקליטים אטלנטיק רקורדס ולאווה רקורדס, כסינגל המוביל מתוך האלבום. הוא הופץ בפורמט של הורדת מוזיקה בממלכה המאוחדת ב-10 ביוני 2011. "The A Team" היא בלדת פולק על עובדת מין המכורה לקוקאין. הוא נכתב לאחר ששירן ביקר במקלט לחסרי בית ושמע כמה מסיפורי החיים שאנשים חיו. הוא כתב את השיר בעקבות הופעה שהתקיימה במסגרת האירוע לחסרי הבית. חלק מ-"The A Team" כלל בשירו של אד שירן "Little Lady", בו משתתף מיקיל פיין. "Little Lady" נכלל במיני-אלבום, No. 5 Collaborations Project, של שירן משנת 2011. הוא הגיע לעשירייה הפותחת באוסטרליה, גרמניה, אירלנד, ישראל, יפן, לוקסמבורג, ניו זילנד, נורווגיה, הולנד והממלכה המאוחדת. הוא הופיע לראשונה במקום השלישי במצעד הסינגלים הבריטי, עם מכירות של 57,607 עותקים. השיר נשלח לתחנות רדיו שונות בארצות הברית והפך ללהיט רדום שם, ובהדרגה עלה במצעד הבילבורד הוט 100, עד שהגיע בשיאו למקום ה-16 והיה לשירו הראשון של שירן שעשה זאת. ב-5 בדצמבר, השיר קיבל מועמדות לפרס גראמי בקטגוריית "שיר השנה"; המועמדות הראשונה של שירן בפרס. בטקס פרסי המוזיקה הבריטית 2013, הוא היה מועמד בקטגוריית "הסינגל הבריטי הטוב ביותר", אך הפסידה ל-"What Makes You Beautiful" של ואן דיירקשן. שירן אמר שהשיר נכתב על בסיס "חוויה שחוויתי כשקיימתי הופעה במקלט לחסרי בית". הוא הסביר, "הייתי אז בן 18 והייתי די תמים. אז קצת נדהמתי מכמה מהסיפורים ששמעתי [...] רציתי לכתוב את זה, אז זה נשמע קצת אופטימי, כך שלא באמת אפשר לדעת על מה מדובר, כיוון שזה נושא אפל". בריאיון שקיים עם "Absolute Radio" בשנת 2011, שירן הצהיר שהשיר מבוסס על קורותיה של אישה מסוימת במקלט, בשם אנג'ל, ומכאן נכתבה גם השורה "Angels to fly" בשיר. בריאיון עם בילבורד, הוא הסביר את שם השיר: "תרופה כמו קוקאין נקראת 'תרופה מסוג A'. זה באותה הקבוצה של הרואין. במקום להבהיר ולומר רק מה הבעיה בכך, הייתי אומר, 'היא מקבוצה A'". השיר יצא לאור ב-1 במאי 2011, בממלכה המאוחדת על ידי חברת התקליטים אטלנטיק רקורדס. בארצות הברית, "The A Team" נשלח לתחנות רדיו שונות (כדוגמת רדיו שירים עכשוויים למבוגרים ורדיו טריפל A) ב-27 בפברואר 2012. על סמך מאמר שפורסם ב-EMI Music Publishing,‏ "The A Team" הוא שיר בעל קצב בינוני, עם 170 פעימות בדקה. הוא כתוב בסולם לה מז'ור; השירה של שירן נעה בין התו A2 ועד A4. בין כלי הנגינה ניתן למנות גיטרה, פסנתר וזמרה. "The A Team" תואר כשיר פולק. גארי טראסט מבילבורד השווה את השיר ללהיטי פולק רוק כמו "Luka" של סוזן וגה (על התעללות בילדים), "Like the Weather" של 10,000 מניאקים (על דיכאון) ו-"Fast Car" של טרייסי צ'פמן (על אלכוהוליזם) וטען שמדובר ב"שירים שמסתירים את הנושאים הכבדים שלהם מתחת למלודיה". ראיין ריד טען שמדובר בשיר ג'אז-פולק. מידע על היצירה "The A Team" באתר מיוזיק בריינז מידע על הסינגל "The A Team" באתר מיוזיק בריינז סרטון השיר "The A Team" באתר יוטיוב This Was Pop discovers the softer side of the rock-songs chart, The A.V. Club Ed Sheeran – The A Team, נבדק ב-2021-10-18 Ed Sheeran (Ft. Mikill Pane) – Little Lady, נבדק ב-2021-10-18 No 5 Collaborations, 2011, נבדק ב-2021-10-18 "Ed Sheeran's debut single The A Team at number three". BBC News. 2011-06-20. נבדק ב-2021-10-18. Michael Hogan, ‏Brit Awards 2012: as it happened, The Telegraph, 21 February 2012 Ed Sheeran on Absolute Radio (06.01.17), נבדק ב-2021-10-18 Chart Beat Meet & Greet: Ed Sheeran (Exclusive Video), Billboard Sheeran Ed, Sheeran Ed, The A Team, Musicnotes.com, ‏2011-07-26 This Was Pop discovers the softer side of the rock-songs chart, The A.V. Club Track Review: Ed Sheeran, 'The A Team', Billboard The A Team - EP by Ed Sheeran, 2011-06-12, נבדק ב-2021-10-18 The A Team, 2011, נבדק ב-2021-10-18 Warner Music Group Ed Sheeran Lighting It Up In The U.S.; New Dates And Larger Venues Added To British Star’s First-Ever Headlining North American Tour Thanks To Enormous Popular Demand, Warner Music Group Official Website